पाएं अपने शहर की ताज़ा ख़बरें और फ्री ई-पेपरडाउनलोड करें
डीआरडीओ द्वारा जिंदल मॉडर्न स्कूल में 500 बेड के अस्थाई अस्पताल की स्थापना का कार्य युद्धस्तर पर किया जा रहा है। अस्पताल में ऑक्सीजन सप्लाई व अन्य तकनीकी प्रबंधों का काम करीब 90 प्रतिशत पूरा हो चुका है।
ढांचा खड़ा करने व बेड बिछाने का कार्य भी शुरू किया गया है। स्कूल द्वारा उलब्घ कराए गए 24 कमरों में 144 बेड लगा दिए गए। इन बेड पर आक्सीजन और वेंटीलेटर की प्रक्रिया भी जल्द शुरू हो जाए। अस्पताल को तैयार करने की डेट भले 14 मई फिक्स हो लेकिन जिस गति से काम चल रहा है। उससे कुछ हिस्सा जल्द शुरू करा दिया जाएगा।
अस्पताल के लिए 15 मेगावाट का बिजली कनेक्शन स्वीकृत कर दिया गया। बारिश होने की स्थिति में ड्रेनेज सिस्टम भी बनाया जा रहा है। उपायुक्त डॉ प्रियंका सोनी ने स्वास्थ्य विभाग की डॉ. वंदना गुप्ता को चिकित्सीय स्टाफ व स्वास्थ्य उपकरणों की उपलब्धता को लेकर समन्वयक लगाया है।
विभिन्न कार्यो का निरीक्षण करते करते हुए उन्होंने ड्यूटी में लगे अधिकारियों को आपातकालीन स्थिति के मद्देनजर तेज गति से कार्य करने के निर्देश दिए है। उपायुक्त ने मरीजों के अलावा उनके अटेंडेंट के रहने व खाने की व्यवस्था भोजनालय तैयार करने की योजना की भी समीक्षा की।
उपायुक्त ने डॉक्टर, पैरामेडिकल, अन्य स्टाफ, लैब स्थापना व एंबुलेंस इत्यादि की व्यवस्था को भी जल्द सुनिश्चित करने को कहा है, ताकि अस्पताल के एक हिस्से को पहले शुरू किया जा सकें।
टैस्टिंग लैब, भोजनालय, और दवा का स्टोर भी बनेगा
डीआरडीओ के अस्पताल में मरीजों और उनके तीमारदारों की सुविधा के मद्देनजर टैस्टिंग लैव, भोजनालय, तथा दवा का स्टोर भी तैयार होगा। इसके लिए तेज गति से काम किया जारहा है। यदि वारिश की संभावना के मद्देनजर ड्रेनेज सिस्टम भी तैयार कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn